open-index/open-wikipedia-markdown huggingface dataset:
Kari Kjønaas Kjos

**Kari Kjønaas Kjos** (født 25. januar&nbsp;1962 i Oslo) er en norsk politiker (FrP). Hun var innvalgt på Stortinget fra Akershus fra 2005 til 2021.

Hun har yrkeserfaring som assistent i barnehage, som reiseleder, sekretær og som daglig leder i Økonomisko 1995–2000. Hun studerte ved BI 1993–1995. Hun var fylkessekretær og rådgiver i FrP 2000–2005. 

Hun var medlem av Lørenskog kommunestyre 1999–2011 og Lørenskog formannskap 1999–2005. 

## Stortingskomiteer
* 2020–2021 medlem i Helse- og omsorgskomiteen
* 2020–2020 medlem i Justiskomiteen
* 2017–2020 nestleder i Kommunal- og forvaltningskomiteen
* 2013–2017 leder i Helse- og omsorgskomiteen
* 2013–2017 medlem i Valgkomiteen
* 2009–2013 medlem i Helse- og omsorgskomiteen
* 2009–2013 medlem i Valgkomiteen
* 2005–2009 medlem i Arbeids- og sosialkomiteen

## Referanser


## Eksterne lenker
* 
* 
*
Ib Thomsen

**Ib Kavle Thomsen** (født 6. oktober 1961) er en norsk politiker (FrP). Han var innvalgt på Stortinget fra Akershus 2005–2017. Han var vararepresentant i periodene 1993–1997 og 2001–2005. Han var medlem av Stortingets familie- og kulturkomité 2009–2017, og satt før dette i Stortingets kommunal- og forvaltningskomité.
 
Han var medlem av Nittedal kommunestyre og formannskap 1988–2005 samt styreleder i Nittedal Energiverk 1995–1999.

Thomsen er utdannet fra Forsvaret og BI, og drev Ice Dream på Strømmen Storsenter før han ble stortingsrepresentant. Han er kaptein i Heimevernet og hadde en deltidsstilling som områdesjef for Nittedal og Skedsmo 1999–2009.

## Referanser


## Eksterne lenker
* 
* 
*
Jørund Rytman

**Jørund Henning Rytman** (født 4. mai 1977 i Oslo) er en norsk politiker (FrP). Han var stortingsrepresentant for Buskerud fra 2005 til 2017. I 2018 ble han leder for politikk og samfunnskontakt i Bedriftsforbundet.

Han vokste opp i en adventistfamilie i Sandefjord og gikk Tyrifjord videregående skole i Buskerud. Rytman er utdannet innen markedskommunikasjon fra BI i Drammen (2000–2005). Han har blant annet vært selger, gründer, vekter og partifunksjonær. Høsten 2005 var han med på å etablere Gründerforeningen, hvor han har vært styreleder.

Rytman var organisasjons- og reisesekretær i Fremskrittspartiets Ungdom 1998–1999, ble valgt inn i sentralstyret i 2000, og satt som FpUs 2. nestformann 2001–2004. Rytman var også ansvarlig for etableringen av FrPs studentorganisasjon, Det Liberale Selskab. Jørund Rytman har også vært leder i Drammen Natur og Ungdom og nestleder i Drammen SOS Rasisme.

I 2003 ble Rytman innvalgt i Buskerud fylkesting og valgt til leder i FrPs fylkestingsgruppe. Han var formann i Buskerud FrP og medlem av partiets landsstyre 2002–2006. Han var også innvalgt i Drammen bystyre 2007–2011. Han var innvalgt på Stortinget fra Buskerud 2005–2017 og satt i Stortingets finanskomité 2005–2013, deretter i Stortingets næringskomité 2013–2017. Han ledet Israels venner på Stortinget 2015–2017 og etablerte en venneforening for Estland.

Rytman er medlem av Frimurerlosjen. 

## Referanser


## Eksterne lenker
* 
* 
*
Themiskyra

**Themiskyra** (gresk: Θεμίσκυρα) var en antikk gresk by en liten distanse fra kysten i Pontos i Anatolia og i nærheten av elven Thermodon (dagens elv Terme i Nord-Tyrkia) som renner ut i Svartehavet. Byen er nevnt av historikeren Herodotos og av andre antikke forfattere. I gresk mytologi ble byen nevnt som grunnlagt av amasonene, en mytisk stamme av kvinnelige krigere, og den var deres hovedstad.

## Beskrivelse
Byen ble nevnt så tidlig som på Herodotos' tid. Klaudios Ptolemaios tar uten tvil feil i å plassere den lengre vest, midtveis mellom elven Iris (dagens Yeşilırmak) og odden Heraklion. Den greske reisende Skylaks fra Karyanda i Karia kaller den en gresk by, og det er en mulighet for at han besøkte den. Diodorus Siculus, som på den andre siden som antagelig aldri var der, støtter seg på mytologien og henviser til den ble grunnlagt av amazonene.

Etter at Mitridates VI av Pontos trakk seg tilbake fra Kyzikos lengre vest, ble Themiskyra beleiret av romerne ved Lucullus. Innbyggerne forsvarte seg tappert, men da byens murer ble underminert og raste sammen, skal de ha sendt bjørner og andre villdyr løs på romerne, selv svermer med bier. Deretter skal byen ha blitt utslettet av romerne ettersom den romerske geografen Pomponius Mela nevner den som om den ikke lenger eksisterte. Heller ikke Strabon gir den omtale. Det har vært hevdet at byen Terme ved munningen av Thermodon utgjør stedet til antikkens Themiskyra, men det er åpenbart at den lå i innlandet selv om det ikke lenger eksisterer ruiner etter den.

## Referanser


## Eksterne lenker
* «Themiscyra». *Catholic Encyclopedia.*
Jan-Henrik Fredriksen

**Jan-Henrik Fredriksen** (født 2. oktober 1956 i Kragerø i Telemark, død 8. mars 2020) var en norsk politiker (FrP). Han ble innvalgt på Stortinget fra Finnmark i 2005, som FrPs første representant i historien fra Finnmark. Han ble gjenvalgt i 2009 og 2013.

Fredriksen hadde yrkesskole og utdanning som sveiser. Han arbeidet ved ⅍&nbsp;Sydvaranger 1975–1976, Kragerø Verft og Dokk 1977–1979, Kragerø Kystservice 1979–1982, Fjeldstad A/S 1982–1993 og Fabricom fra 1993.

## Stortingskomiteer
* 2013–2015 medlem av Energi- og miljøkomiteen
* 2009–2013 medlem av Transport- og kommunikasjonskomiteen
* 2005–2009 medlem av Helse- og omsorgskomiteen

## Politiske verv
* Gruppeleder for FrPs fylkestingsgruppe i Finnmark
* Leder i komiteen for plan, miljø og næring i Sør-Varanger
* Gruppeleder, medlem i formannskapet og representant i fylkesutvalget

## Referanser


## Eksterne lenker
* 
* 
*  Jan-Henrik Fredriksen på frp.no
Antibrote

**Antibrote** («blodig motstand») var ifølge gresk mytologi en av de tolv  amasonene som bisto dronning Penthesilea med å frigjøre Troja under den trojanske krigen. Hun ble drept av Akilles i Troja.
Christian Tybring-Gjedde

**Christian Tybring-Gjedde** (født 1963) er en norsk politiker. Han satt på Stortinget for Oslo fra 2005 til 2025. Han var medlem av Finanskomiteen frem til og med høsten 2013 da han gikk over til Utenriks- og forsvarskomiteen. I mai 2021 ble han valgt til sentralstyret i FrP, og gikk etter eget valg ut av sentralstyret i november 2021. Han ble ekskludert fra FrP 14. juli 2024.

## Bakgrunn
:*Se [[Gedde (slekt)]]
Christian Tybring-Gjedde er sønn av Harald Tybring-Gjedde (1930–2022), [[forretningsmann]], [[kunstsamler]] og lenge leder av [[C. Tybring-Gjedde]] ASA, en kontorvarekjede som Christian Tybring-Gjeddes farfar startet i 1918. Han er gift med [[Ingvil Smines Tybring-Gjedde]]. Han er far til høyrepolitikeren [[Mathilde Tybring-Gjedde]] fra et tidligere forhold.

Tybring-Gjedde har [[bachelorgrad]] i [[statsvitenskap]] fra det katolske [[Loyola University Chicago|Loyola University]] i [[Chicago]] og [[mastergrad]] i [[internasjonal politikk]] fra [[University of Denver]] i [[Colorado]]. Før han ble innvalgt på Stortinget jobbet han som underdirektør i [[Forsvarsdepartementet]] i avdelingen for økonomi og styring.

Tybring-Gjedde var i 1980- og 1990-årene en aktiv [[vannpolo]]-spiller (målvakt) for Frogner Vannpoloklubb og var med å ta klubben til NM-gull i 1992. Han ble også uttatt på landslaget. Hans bror var også en aktiv vannpolospiller og en av Norges beste i 1980-årene.

== Politisk virke ==
I 2003 ble han innvalgt i [[Oslo bystyre]] der han satt i finanskomitéen. I perioden 2001 til 2003 var han politisk nestformann i Oslo FrP.

=== Politiske synspunkt ===
I en kronikk i *Aftenposten* 25. august 2010, med tittelen «Drøm fra Disneyland», kritiserte Tybring-Gjedde og hans medforfatter [[Kent Andersen]] [[Det norske Arbeiderparti|Arbeiderpartiets]] innvandringspolitikk. Kronikken fikk stor oppmerksomhet i media på grunn av sitt innhold. I et intervju med [[NRK Dagsrevyen]] samme dag omtalte Tybring-Gjedde blant annet [[Groruddalen]] i [[Oslo]] som en «enklave» uten etniske nordmenn. Etter [[Terrorangrepene i Norge 2011|terrorangrepene 22. juli 2011]] angret han derimot på kronikken.

I 2014 ga Christian Tybring-Gjedde ut debattboka *Mens orkesteret fortsetter å spille*. Der skriver han om «Norges økonomiske, politiske og kulturelle regnskap» med utgangspunkt i egen kritikk av norsk innvandringspolitikk og Fremskrittspartiet.

== Referanser ==
<references/>

== Eksterne lenker ==
* 
* 
*  [https://web.archive.org/web/20070927034155/http://www.frp.no/IPS?module=Articles%3Baction%3DArticle.publicShow%3BID%3D13218%2F Fremskrittspartiet – Biografi]
*  [http://www.dagbladet.no/2013/01/11/magasinet/portrettet/christian_tybring-gjedde/frp/25190798/ Portrettintervju] i *Dagbladet'' 11. januar 2013
Solveig Horne

**Solveig Horne** (født 1969) er en norsk politiker (FrP). Hun var innvalgt på Stortinget fra Rogaland fra 2005 til 2021. Hun var barne-, likestillings- og inkluderingsminister i Erna Solbergs regjering fra 2013 til 2018.

## Liv og virke
### Bakgrunn
Horne ble født den 12. januar 1969 på Haugesund sykehus. Hun vokste opp i Etne, øst på Haugalandet, som den eldste av fem døtre av bilmekaniker Jon Tormod Horne og sykepleier Ingebjørg Marie Stødle.  Hun har fagbrev som butikkslakter fra 1990 og arbeidet i seks år som ferskvareleder i en butikk på Sola. Hun har barn fra et tidligere ekteskap.

### Politiker
Før hun ble innvalgt på Stortinget, var Horne medlem av Sola kommunestyre og formannskap 1995–2007, medlem av Rogaland fylkesting 1999–2005, medlem av fylkesutvalget 2003–2005 og formann i Rogaland FrP 2000–2006.

Horne har blitt møtt med skepsis blant feminister. Selv har hun regnet seg som en «hverdagsfeminist». På Stortinget var hun medlem av Stortingets justiskomité 2005–2009 og 1. nestleder i Stortingets familie- og kulturkomité 2009–2013. Hun var medlem av gruppen Israels venner i perioden 2009-2013. Horne står for en restriktiv innvandringspolitikk, og har foreslått å knytte kontantstøtten til statsborgerskap. Hun har tatt til orde for å oppheve forbudet mot kjøp av sex og redusere fedres obligatoriske del av foreldrepermisjonen.

Eldre uttalelser om homofili og voldtekt skapte uro rundt Horne i hennes første uker som statsråd. Horne i uttalte i denne forbindelse at noen «uttalelser har vært noe spissformulerte,» og at hun ville ha formulert seg annerledes i ettertid.

Ved stortingsvalget 2017 var hun Fremskrittspartiets førstekandidat i Rogaland.

Horne er fra 2022 bransjedirektør i Takentreprenørenes forening (TEF).

## Referanser


## Eksterne lenker
* 
* 
* 
*
Ketil Solvik-Olsen

**Ketil Solvik-Olsen** (født 1972) er en norsk politiker (FrP). Fra 2013 til 2019 var han andre nestleder i partiet, og fra 2021 til 2023 var han 1. nestleder.  Fra 16. oktober 2013 til 31. august 2018 var han samferdselsminister i Erna Solbergs regjering. Han ble innvalgt på Stortinget som representant nr. 7 for Rogaland i 2005, og som representant nr. 1 fra 2009, og fylkets vararepresentant nr 6 for periodene 2013–2021. Fra oktober 2011 var han FrPs finanspolitiske talsmann.   

Fra 2021 er han daglig leder i Seabrokers Fundamentering, og fra 2024 assosiert partner i Geelmuyden Kiese. 

## Bakgrunn og virke
Solvik-Olsen er født i Time og bor i Oslo. Han har vært politisk aktiv i FrP siden han var 15 år, med unntak av et utenlandsopphold i studietiden. Solvik-Olsen var i 1993 tillitsvalgt i Musikktroppen i Hans Majestet Kongens Garde, og tjenestegjorde som menig klarinettist. Han har mastergrad i økonomi fra University of Toledo i Ohio i USA. 

Han har blant annet jobbet i rederiet Leif Höegh & Co og i Møller-gruppen. Før han ble valgt inn på Stortinget jobbet han som spesialrådgiver på FrPs hovedkontor i Oslo, for partiets stortingsgruppe. Han var fra 2005 til 2011 medlem av Stortingets energi- og miljøkomité.

Solvik-Olsen var frem til 6. oktober 2011 miljøpolitisk talsmann for FrP. Han uttalte seg blant annet kritisk om Al Gores film *[[En ubehagelig sannhet]]*, og foreslo forskning på kjernekraft og økt vannkraftutbygging som virkemiddel i å kutte utslipp av klimagasser.

Solvik-Olsen tok et oppgjør med kulturen på Stortinget da han valgte å ikke stille til gjenvalg i 2012. Til Klassekampen sa han at flere med erfaring fra næringslivet kunne bidratt på «Løvebakken» hadde lønnen vært høyere.  Han mente også at debattene altfor ofte var virkelighetsfjerne og mer opptatt av personangrep enn faktabasert diskurs. Denne utviklingen mente han kunne forklares i sammenheng med fremmarsjen av unge politiske talenter og karrierepolitikere med liten erfaring fra yrkeslivet utenfor politikken. I 2016 mottok Solvik-Olsen Kong Harald Vs jubileumsmedalje 1991–2016.

Solvik-Olsen har tilkjennegitt et kristent livssyn.

## Referanser


## Eksterne lenker
* 
* 
* 
* 
* 
*  Ketil Solvik-Olsens blogg
Ekte rever

* bengalrev
* blandfords rev
* blassrev
* fennek
* fjellrev
* kapprev
* kitrev
* prærierev
* Rüppells rev
* rødrev
* sandrev
* stepperev
 
**Ekte rever** (*Vulpes*) kalles også **reveslekten**, og er som sådan en naturlig gruppe med rovpattedyrarter i hundefamilien. De fleste deler ekte rever inn i 12 arter, men det hersker en viss uenighet om systematikken. Såkalte ekte rever tilhører hundefamilien og har en rekke morfologiske og adferdmessige fellestrekk. Alle artene i denne slekten kjennetegnes med at øynene har spalteformede pupiller.

## Inndeling
Det er fortsatt uenighet om inndelingen av ekte revene. Noen forskere anser kitrev (*V. macrotis*) og swiftrev (*V. velox*) som så like at de bør klassifiseres som underarter av samme art, andre mener de er distinkte nok til å være egne arter. Det høye antallet (64) diploide kromosomer hos fennek volder også flere forskere problemer med hensyn til systematikken, siden de andre artene i denne gruppen tildels har langt færre kromosomer. Rødrev har til sammenligning kun 36 kromosomer og fjellrev 50 kromosomer (Wayne, 1997).

* Carnivora, rovpattedyr
** Caniformia, hundelignende rovpattedyr
*** Canidae, hundefamilien
**** Vulpini, revelignende canider
***** Vulpes, ekte rever
****** *V. bengalensis*, bengalrev,  finnes i deler av Bangladesh, India, Nepal og Pakistan
****** *V. cana*, blandfords rev, finnes i Tyrkia, Israel, Iran, Oman, Afghanistan og Pakistan
****** *V. chama*, kapprev, finnes fra det sydlige Sahara til sørspissen av Afrika
****** *V.  corsac*, stepperev, corsac rev, finnes i Russland øst for elva Volga østover via Sibir til Tibet og det østre Mandsjuria
****** *V. ferrilata*, sandrev, tibetansk rev, finnes på det tibetanske platået i India og Kina, samt i Sutlejdalen i den nordvestre India og deler av Nepal
****** *V. lagopus*, fjellrev, også polarrev, arktisk rev, hvitrev, og blårev, arktiske strøk i Nord-Amerika og det nordlige Eurasia
****** *V. macrotis*, kitrev, finnes i USA fra grensen mot Canada til det nordlige Mexico
****** *V. pallida*, blassrev, bleikrev, afrikansk sandrev, finnes fra Senegal til nord i Sudan og i Somalia
****** *V. rueppellii*, Rüppells rev, Rüppells sandrev, sandsjakal, finnes i ørkenstrøk i Nord-Afrika, Den arabiske halvøy og nordøst til Pakistan
****** *V. velox*, prærierev, sletterev, swiftrev, finnes i det vestre Canada og sydover til Texas i USA
****** *V. vulpes*, rødrev, korsrev, sølvrev, finnes over nesten hele den nordlige halvkule
****** *V. zerda*, fennek, ørkenrev, finnes i fjell- og ørkenstrøk i Afrika, fra Marokko og østover via nordspissen av Rødehavet til Kuwait, samt sørover til Nigeria og Tsjad

## Referanser


## Eksterne lenker
*
IRCD

**IRCd** "Internet Relay Chat Daemon" er en server som muliggjør kommunikasjon mellom to eller flere personer på IRC, all tekst som skrives går via serveren før den havnar hos mottakerne. Ofte kobles flere IRCd-servere sammen og danner et IRC-nettverk.

## Se også
*IRC
Asteria

**Asteria** (gammelgresk: Ἀστερία,«av stjernehimmelen, stjerneklar») er i gresk mytologi en guddom som er tilskrevet en rekke særskilte guddommelige figurer og personer:

## De enkelte
* Asteria, en mindre gudinne, datter av Foibe og Koios. Hun kastet seg i havet for å unnslippe Zevs’ tilnærmelser. Hun ble da til øya med samme navn. Andre kilder sier at hun forvandlet seg til en fasan for å unngå ham. Med titanen Perses er hun opphav til den uhyggelige gudinnen Hekate.
* Asteria eller Astris, datter av Helios og Klymene eller Keto, en av heliadene. Hun giftet seg med elveguden Hydaspes (personifiseringen av elven Hydaspes, som nå heter Jhelum) og ble mor til Deriades, konge i India.
* Asteria, en av danaidene, døtrene til Danaos som, med ett unntak, myrdet deres ektemenn på deres bryllupsnatt. Hun var, kortvarig, bruden til prins Kaitos av Egypt.
* Asteria, en av alkyonidene, døtrene til giganten Alkyoneus. Hun var søsteren til Alkippe, Anthe, Drimo, Pallene, Methone og Ftonia (Fostonia eller Ktonia). Da deres far Alkyoneus ble drept av Herakles, kastet døtrene seg i havet fra Kanastraion, som er toppen av Pellene (i dag hetende Kassandra, Khalkidiki). De ble deretter forvandlet til *[[halcyoninae]]* (mangler navn på norsk), en art isfugler, av gudinnen Amfitrite.
* Asteria, datter av Hydeos, var moren til Hydissos med Bellerofon. Hennes sønn Hydissos er kjent for å ha grunnlagt en by i antikkens Karia som ble oppkalt etter ham, nær dagens tyrkisk Karacahisar i distriktet Milas
* Asteria, datter av Koronos, og med Apollon var mulige mor til seeren Idmon, en av argonautene.
* Asteria eller Asterodia,mor til Krisos og Panopeus med Fokos, den mytologiske grunnleggeren av regionen Fokis, men det er flere figurer med dette navnet.
* Asteria, datter av Teukros og Eune av Kypros.
* Asteria, den niende amasonen som ble drept av Herakles da han kom for å erobre dronning Hippolytas belte (en av hans tolv storverk). Amasonene visste at Herakles var uovervinnelig, men de kjempet mot ham likevel.
* Asteria, en jomfru fra Athen som var blant de som skulles ofres til den skrekkelige Minotauros, framstilt i et vasemaleri.

## Referanser
Klete

**Klete**  («den påkalte»), også skrevet *Cleite* eller *Clete*, var ifølge gresk mytologi en amasonedronning, en av de tolv amasonene som skulle bistå dronning Penthesilea med å frigjøre Troja under den trojanske krigen.

Den hellenistiske poeten Lykofron i diktet *Alexandra* nevner Klete som «en slavekvinne, som tjener for heftige messing-ringbrynjekledde jomfruen [Penthesilea], bølgen skal frakte vandreren til fremmede land...» I henhold til en skolia på Lykofron var Klete en pleier/amme av Penthesilea. Da hennes herskerinne ikke kom tilbake fra Troja, reiste hun i selskap med andre amasoner for å søke etter henne. Imidlertid, da deres skip ble slått ut av kurs i en storm, gikk de i land i Italia hvor de grunnla byen Klete.

## Referanser
Målvakt

En **målvakt**, også kalt **målmann**, **goalkeeper**, **goalie** eller bare **keeper**, er en lagsportsutøver som forsvarer et mål for å hindre at det andre laget tar poeng. Det brukes målvakt i de fleste ballsporter, for eksempel i fotball, håndball, bandy og vannpolo, og en del andre sporter, blant annet ishockey.

Det finnes ofte spesielle regler for målvakten som ikke gjelder de andre spillerne, hovedsakelig for å beskytte målvakten, som har en utsatt posisjon på laget. I noen sporter, som ishockey, må målvakten ha på seg spesielt beskyttelsesutstyr for å beskytte kroppen mot spilleobjektet (ballen, pucken, e.l.).

## Bandy
I bandy er målvakten den eneste spilleren som ikke bærer kølle, og han kan dermed aldri skåre mål. Han får imidlertid, som den eneste, lov til å ta ballen med hendene, dette kun innenfor en avmerket radius på 17 meter fra målet. Målvakten får også kaste ballen, både dersom han fanger den under spillets gang, og når ballen har blitt skutt over kortlinjen av det angripende lag. Målvakten i bandy har noe mer beskyttelsesutstyr enn utespillerne.

## Fotball

I fotball er målvakten den  eneste på laget som har lov til å ta ballen i hendene ute på banen. Målvakten kan bare ta på med hendene innenfor sekstenmeterfeltet, men kan også ta ballen med hendene utenfor hvis han har begge benene i bakken innenfor sitt område. Målvakten kan imidlertid ikke ta ballen i hendene etter pasning fra en medspiller, eller et uberørt innkast, kun hvis en medspiller header eller bryster ballen til han. Målvakten bruker som regel en annerledes drakt enn resten av laget. Han har også lov til å bruke hansker.

## Håndball
Målvakten i håndball har sine spesielle rettigheter innenfor 6 metersmerket. En god målvakt er fokuseret, modig, smidig og har gode reaksjonsevner.

## Ishockey
Målvakten i ishockey har mer verneutstyr på seg, på grunn av at han ofte blir truffet av pucken. Det gjelder noen spesielle regler for målvakten, han kan for eksempel holde pucken med hendene for å stoppe spillet.

## Vannpolo
Målvakter i vannpolo har tre spesielle regler hvis de er innenfor fire-metersområdet:
*De kan ta i ballen med to hender.
*De kan berøre bunnen av bassenget.
*De kan slå med knyttet neve.
De har ikke lov til å være i motstanderens banehalvdel.
Målmann

**Målmann** har flere betydninger:

* Et annet ord for målvakt – en person som står i mål i et lagspill, der målet er å få et objekt inn i motstanderens mål, f.eks. i fotball eller håndball
* En som er med i målbevegelsen og arbeider med å fremme nynorsk eller høgnorsk
Cathrine Sandnes

**Cathrine Sandnes** (født 1972) er en norsk journalist, redaktør, forfatter og tidligere idrettsutøver. På nyåret 2026 tiltrer hun som generalsekretær i Norsk faglitterær forfatter- og oversetterforening (NFFO).

Fra 2014 til 2017 var hun leder for Manifest senter for samfunnsanalyse og dessuten daglig leder i Forlaget Manifest. Sandnes har markert seg som debattant, særlig i spørsmål som feminisme, litteratur og idrett. Hun mottok i 2004 gullpennen for sitt virke som skribent.

## Virke

### Yrkesliv
Sandnes har vært journalist siden begynnelsen av 1990-årene, først i *[[Natt og Dag]]* og *[[Morgenbladet]]*, og fra 1994 i *[[Dagsavisen|Arbeiderbladet]]* (*Dagsavisen*). Hun har vært kulturredaktør i *Dagsavisen* i to perioder, 1998–2000 og 2002–2005. 

Hun var redaktør for boka *Matriark* sammen med Beate Nossum og Christina S. Erichsen (1999) og ga i 2002 ut boka *Reisen østover* om VM i fotball 2002. I 2016 ga hun ut  *Angrep og forsvar*. Boka er skrevet sammen med Ingeborg Eliassen og vakte stor debatt om norsk forsvarspolitikk og kampflykjøp. 

Sandnes var redaktør for tidsskriftet *[[Samtiden]]* fra 1. april 2006 til august 2014. 

Da hun i 2025 ble ansatt som generalsekretær i NFFO, arbeidet hun som redaktør i J.M. Stenersens forlag. 

Hun har skrevet faste spalter i en rekke medier, blant annet *[[Kvinner og Klær]]*, *[[Dagsavisen]]* (om sport) og *Dagbladet*. Hun har vært litteraturkritiker i *Aftenposten*, og er en mye brukt debattleder og debattant om norsk samtidslitteratur. 

I løpet av sin tid i forlagsbransjen har hun vært redaktør og konsulent for blant annet Anders Sømme Hammers bøker *Drømmekrigen. Hjerter og sinn i Afghanistan og Norge* (2010) og *Heia Kabul!* (2013) og Åsne Seierstads *En av oss : En fortelling om Norge* (2013) og *To søstre* (2016). Hun var også redaktør for Karl Ove Knausgård og for Fredrik Ekelunds bok *Hjemme - borte*. 

### Verv
Cathrine Sandnes satt i den regjeringsutnevnte stemmerettskomiteen som i sin virkeperiode fra 2009 til 2013 hadde ansvaret for planleggingen og gjennomføringen av stemmerettsjubileet i 2013. Sandnes hadde et særlig ansvar for utgivelsen av bokverket *Norsk likestillingshistorie fra 1814–2013*, som ble lansert i juni 2013. 

## Bibliografi
* 1999: *Matriark* (sakprosa), Gyldendal norsk forlag – medredaktør
* 2002: *Reisen østover* (sakprosa), Gyldendal norsk forlag
* 2016: *«Forsvar eller angrep»* (sakprosa), Manifest forlag – medforfatter: Ingeborg Eliassen

## Idrettskarriere
Cathrine Sandnes er også en av Norges fremste karateutøvere gjennom tidene. Hun er 13 ganger norgesmester i karate, norgesmester og bronsemedaljør i EM i kickboksing og har en rekke triumfer i internasjonale karatestevner. Hun vant en kongepokal i 2003.

### Medaljer i norske mesterskap (karate)

## Privatliv
Sandnes ble adoptert til Norge fra Sør-Korea 18 måneder gammel, høsten 1973.

I 2014 giftet hun seg med daværende politiker og RV-leder, senere nasjonalbibliotekar, Aslak Sira Myhre. Paret har to døtre.

## Se også
* Norgesmesterskapet i karate

## Referanser


## Eksterne lenker
* 
* 
*  Cathrine Sandnes i NRK Forfatter
Helene

**Helene** er et opprinnelig gresk kvinnenavn som betyr «den skinnende». Navnet er i dag svært vanlig i Hellas og Kypros i formen *Ελένη*. En navnebærer er den tyske sangeren Helene Fischer.

## Etymologi
*Helene* er den skandinaviske og tyske formen av det greske navnet *Ἑλένη* (*Helénē*). Navnet kommer trolig fra gresk *helene* («fakkel», «lys») eller relatert til *selene* («måne»). 

## Utbredelse
Navnet er kjent fra gresk mytologi (Helene av Troja) og ble senere populært blant kristne pga. den hellige Helena (mor til keiser Konstantin). Navnet er dokumentert i Danmark fra 1100-tallet, sterkest brukt på 1900-tallet.

I Norge har navnet vært mest brukt på 1990-tallet.

*Helene* var per 1998 det fjerde vanligste andrenavnet i dobbeltnavn på kvinner i Norge. De vanligste kombinasjonene var: *[[Inger]] Helene*, *[[Anne]] Helene*, *[[Marit]] Helene*, *[[Astrid]] Helene* og *[[Randi]] Helene*.

*Helene* er i dag et vanlig navn blant annet i Hellas, Grønland og Estland.

|}

## Kjente personer med navnet
* Helene av Anjou (1236–1314), serbisk dronning
* Helene de Tourville (1610–1665), fransk aristokrat og salongvertinne
* Helene Weigel (1900–1971), tysk skuespiller og teaterleder
* Helene Boucher (1908–1934), fransk flypioner
* Helene Mayer (1910–1953), tysk olympisk fekter
* Hélène Cixous (født 1937), fransk forfatter
* Helene Uri (født 1964), norsk forfatter og språkforsker
* Helene Rask (født 1980), norsk modell
* Helene Bøksle (født 1981), norsk sanger 
* Helene Fischer (født 1984), tysk sanger og entertainer
* Helene Olafsen (født 1990), norsk snøbrettkjører

## Referanser


## Eksterne lenker
*
Elisabeth av Herford

**Elisabeth av Böhmen** (født 26. desember 1618 i Heidelberg, død 11. februar 1680 eller 8. oktober 1680) var den eldste datter av kurfyrst Fredrik V av Pfalz og hans gemalinne Elisabeth.

Elisabeth ble oppdratt av sin bestemor, kurfystinne Juliane, prinsesse av Oranien, og etter 1627 av sin mor i Haag. Hun valgte tidlig å vie sitt liv til vitenskapen og filosofien, og var i kontakt med Anna von Schürmann, før hun ble elev av René Descartes, som hun brevvekslet med til hans død.

Etter i lengre tid å ha bodd ved hoffet til sin fetter, kurfyrst Fredrik Wilhelm av Brandenburg, og deretter i Kassel, ble hun 1661 valgt til koadjutor til riksabbediet Herford, og 1667 ble hun abbeddisse.

Ettersom hun vendte seg stadig mer i en svermerisk-mystisk retning, mottok hun i  1670 Labadistene, senere også kvekerne i Herford. Dette førte til misnøye blant den lutherske befolkningen i området.

## Referanser


## Eksterne lenker
* Elisabeth av Herfords tidlige brevkorrespondanse med Descartes på norsk, oversatt av Å.D. Grøgaard.
* Hennes senere korresponanse med Descartes på norsk, oversatt av Å.D. Grøgaard.
Otrera

**Otrera** eller **Otrere** (gresk: Ὀτρήρη, «den kvikke») var ifølge gresk mytologi amasonenes stammor og opprinnelige gudinne. Hun var ektefelle av Ares og ble mor til de første amasonedronningene; Hippolyta, Antiope, Melanippe og Penthesilea. Otrera var den første som bygde et tempel til ære for Artemis i Efesos. Hun ble opphøyd til guddom etter sin død. Otrera var også en ærestittel som ble skjenket kvinnelige ledere.

## Referanser


## Kilder
*
Strategic Petroleum Reserve

**Strategic Petroleum Reserve** (**SPR**), den strategiske petroleumsreserven, er et amerikansk nødforråd  av petroleum som holdes ved like av Energidepartementet. Det er den største oljereserven i verden, med en kapasitet på opptil 116 millioner m³ (727 millioner fat) råolje.

Reserven lagres på fire steder på Gulfkysten, hver beliggende i nærheten av et stort senter for petrokjemisk raffinering. Hvert sted inneholder et antall kunstige grotter som er laget i salthvelvinger under jordoverflaten.

* Bryan Mound &ndash; beliggende i nærheten av Freeport, Texas. Kapasitet på 36&nbsp;000&nbsp;000&nbsp;m³ (226 millioner fat).
* Big Hill &ndash; beliggende i nærheten av Winnie, Texas. Kapasitet på 25&nbsp;000&nbsp;000&nbsp;m³ (160 millioner fat).
* West Hackberry &ndash; beliggende i nærheten av Lake Charles, Louisiana. Kapasitet på 35&nbsp;000&nbsp;000&nbsp;m³ (219 millioner fat).
* Bayou Choctaw &ndash; beliggende i nærheten av Baton Rouge, Louisiana. Kapasitet på 11&nbsp;000&nbsp;000&nbsp;m³ (72 millioner fat).

Et femte sted, Weeks Island i Iberia Parish i Louisiana, hadde grotter med en kapasitet på 11&nbsp;000&nbsp;000&nbsp;m³ (72 millioner fat), men ble stengt i 1999.

Separate grotter på hvert sted kan ligge opptil 1000&nbsp;m under jordoverflaten og er gjennomsnittlig 60&nbsp;m brede og 600&nbsp;m dype med en kapasitet på mellom 1 og 5 millioner m³ (6 til 30 millioner fat). Hulene ble skapt ved å bore ned i bakken og deretter oppløse saltet med vann. Det kostet nesten 4 milliarder dollar å opprette anleggene.

Tilgang til reserven er fastlagt i lovbestemte kriterier fra 1975, og hovedformålet er å motvirke en alvorlig forstyrrelse i oljeleveransene. Den maksimale uttagningsraten, på grunn av fysiske begrensninger, er 8&nbsp;m³/s (4,4 millioner fat om dagen). Oljen kan nå markedet 13 dager etter at presidenten gir ordre om åpning.

SPR ble opprettet som følge av oljekrisen i 1973. Loven fra 1975 påla regjeringen å opprette en reserve på 1 milliard fat (159 million m³). Arbeidet med å anlegge de første grottene kom igang i juni 1977. Det er forventet at de er brukbare frem til 2025.

## Eksterne lenker
* 
* DOE Petroleum Reserves
* De strategiske petroleumsreservene (SPR) som oljepolitisk kriseredskap
BMW E21

**BMW E21** ble produsert fra 2. mai 1975 til 1982, og erstattet BMW 1602, Bmw 1802 og BMW 2002. E21, var den første 3-serien, og ble i begynnelsen levert som 316, 318 og 320. Senere ble variantene  320/6 og 323i introdusert med henholdsvis 105 og 143 hk. BMW E21 ble kun levert i en todørsvariant.

E21 ble også levert som en Cabriolet med betegnelsen TC1 (Top Cabriolet). Disse bilene ble ombygd hos fabrikken Baur med full fabrikk garanti fra BMW

Modeller:
* Europa
** 1981-1983 **315** – 1.6&nbsp;L, 75&nbsp;hk (55&nbsp;kW)
** 1975-1979 **316** – 1.6&nbsp;L, 90&nbsp;hk (66&nbsp;kW)
** 1980-1983 **316** – 1.8&nbsp;L, 90&nbsp;hk (67&nbsp;kW)
** 1975-1980 **318** – 1.8&nbsp;L, 98&nbsp;hk (72&nbsp;kW)
** 1981-1982 **318i** – 1.8&nbsp;L, 105&nbsp;hk (78&nbsp;kW)
** 1975-1977 **320** – 2.0&nbsp;L, 109&nbsp;hk (80&nbsp;kW)
** 1978-1982 **320/6** – 2.0&nbsp;L, 122&nbsp;hk (91&nbsp;kW)
** 1977-1983 **320i** – 2.0&nbsp;L, 125&nbsp;hk (92&nbsp;kW)
** 1978-1983 **323i** – 2.316&nbsp;L, 143&nbsp;hk (105&nbsp;kW)
* Resten av verden
** 1976-1979 **320i** – 2.0&nbsp;L, 110&nbsp;hk (82&nbsp;kW)
** 1980-1983 **320i** – 1.8&nbsp;L, 100&nbsp;hk (75&nbsp;kW)

## Referanser




## Eksterne lenker
*
Thalestris

**Thalestris** (gresk: Θάληστρις) var ifølge gresk mytologi en amasonedronning som levde på 300-tallet f.Kr. Hun var den beste av de beste og hun visste det, på samme måte som hun visste at Aleksander den store (356–323 f.Kr.) var det samme. Hun tenkte at hvis hun fikk en datter med ham, ville datteren bli enda mektigere, noe som ville gi amasoneriket stor respekt. Under et av Aleksanders felttog i Asia, tok hun med seg tre hundre kvinner og møtte ham. Ifølge legenden tilbrakte hun all tid sammen med den makedonske kongen i 13 dager og netter, de jaktet hjort og elsket. 13 er et hellig tall for måne-tilbedere, som amasonene var, de tilsvarte de tretten fullmånene i året. Etterpå returnerte hun hjem til Themiskyra og ventet på resultatet, men det uteble, og Thalestris døde kort tid ettet uten en eneste arving.

Klassiske kilder bekrefter – eller antyder – at dette skjedde rundt 330–329 f.Kr. ved kysten av Det kaspiske hav. Mer enn 400 år senere lister den greske historikeren og forfatteren Plutark (45–120) opp ikke mindre enn 14 autoriteter som nevner historien. Men 9 av kildene avfeier hendelsen som «fullstendig oppspinn» og en av Aleksanders generaler, Lysimakhos, lo hver gang han hørte historien.

## Referanser
Melanippe

**Melanippe** (gresk: Μελανίππη, «svart hest») kan i gresk mytologi refererer til følgende figurer:

#**Melanippe**, mor eller elskerinne til Aiolos
#**Melanippe**, datter av kentauren Kheiron. Også kjent som Hippe eller Euippe. 
#**Melanippe**, datter av Althaia og Oinevs, en av meleagridene. Artemis forvandlet henne til en perlehøne etter broren, Meleagros' død.
#**Melanippe**, søster av amasonedronningen Hippolyta og datter av Ares. Herakles fanget henne under *den andre doriske angrep* og krevde Hippolytas *belte* i bytte for å sette henne fri. Som fange på et av Herakles' skip, ledet hun et vellykket mytteri for å frigjøre seg selv og sine medfanger som også var amasoner. De tok over skipet, drepte grekerne og kastet likene overbord. Dessverre var disse amasonene trent i hesteridning, ikke seiling, så de blåste ut av kurs og landet til slutt i Skytia. Der stjal de hester og plyndret området. Amasonene slo seg etter hvert ned der og grunnla en ny by, mens Melanippe dro tilbake for å delta i den attiske krigen. Andre kilder sier at Hippolyta ga etter for Herakles krav og at han lot henne gå.
Mew

Ordet **Mew** kan ha flere betydninger:
*Et dansk band, se Mew (band)
*En Pokémon, se Mew (Pokémon)
*En Monster Rancher-karakter, se Mew (Monster Rancher)
*En referanse til den japanske animen Mew Mew Power

Forkortelsen **MEW** kan stå for:
*Manufacturer's empty weight, egenvekten av et luftfartøy som det er (*as is*)
Thebe

**Thebe** kan ha flere betydninger:
***[[Thebe (måne)|Thebe]]** er en av Jupiters måner.
*I gresk mytologi refererer **[[Thebe (mytologi)|Thebe]]** til følgende personer:
****Thebe**, en av de kjente amasonene.
****Thebe**, en nymfe, datter av Asopus og Metope, og gift med Zethus. Zevs elsket henne.
****Thebe**, datter av Zevs og Iodame, gift med kong Ogyges og mor til Aulis.
BMW X3

:*X3 omdirigeres hit, X3 var også arbeidstittelen på filmen [[X-Men: The Last Stand]]*.

**BMW X3** (2003–) er en av de mindre SUV fra tyske BMW. 

Første generasjon het BMW E83 (2003–10) og ble laget av Magna Steyr i Østerrike, Egypt og Kaliningrad.

Andre generasjon het BMW F25 (2010–16).

Tredje generasjon (G01, 2017–24) kom med omtrent samme motorvarianter og forandrede tåkelys. En hybridutgave tilkom, mens **iX3** (G08) var en bakhjulsdrevet elektrisk bil laget fra 2020 til 2024 ved BMWs fabrikk i Kina. Den ble etterfulgt i 2025 av en helt ny BMW iX3 ("neue" klasse).

Fjerde generasjon (2024) kom ifølge fabrikken som firehjulsdrevet (xDrive), som 2.0 (bensin), 2.0d (diesel), 3.0e (hybrid bensin) og M50 (bensin).

## Referanser


## Eksterne lenker
*
BMW E83

**BMW E83** var første genereasjon av BMWs minste SUV X3 som ble lansert i 2004. Bilen ble produsert i Østerrike av firmaet Magna Steyr.

Bilens konkurrenter var Land Rover Freelander og Audis Q5.

## Motorer
Bilen leveres med følgende 4- og 6-sylindrede rekkemotorer:

### Bensin

**Facelift**
* **2,0i** 1995&nbsp;cm³, 150hk (110&nbsp;kW), 200Nm
* **2,5si** 2497&nbsp;cm³, 218hk (160&nbsp;kW), 250Nm
* **3,0si** 2996&nbsp;cm³, 272hk (200&nbsp;kW), 315Nm

**Pre-facelift**
* **2,0i** 1995&nbsp;cm³, 150hk (110&nbsp;kW), 200Nm
* **2,5i** 2494&nbsp;cm³, 192hk (   kW), 245Nm
* **3,0i** 2979&nbsp;cm³, 231hk (   kW), 300Nm

### Diesel
**Facelift**
* **2,0d** 1995&nbsp;cm³, 177hk (110&nbsp;kW), 380Nm
* **3,0d** 2993&nbsp;cm³, 218hk (160&nbsp;kW), 500Nm
* **3,0sd** 2993&nbsp;cm³ TwinTurbo, 286hk (210&nbsp;kW), 580Nm

**Pre-facelift**
* **2,0d** 1995&nbsp;cm³, 150hk (110&nbsp;kW), 330Nm
* **3,0d** 2993&nbsp;cm³, 218hk (160&nbsp;kW), 500Nm

## Eksterne lenker
*
Solnedgang

**Solnedgang**, også kalt **solefall** og **soleglad**,  er den tiden på døgnet da solen om kvelden går ned, og den øverste kanten av solskiven forsvinner under horisonten i vest.

Langs den samme breddegraden vil tiden for solnedgang finne sted fire minutter senere for hver lengdegrad vestover og fire minutter tidligere for hver lengdegrad østover. I Norge er det tidligste tidspunktet for solnedgangen i midten av desember — klokken 15:11 i Oslo, klokken 15:28 i Bergen og klokken 14:31 i Trondheim. I Tromsø går solen ned klokken 12:00 26. november og går opp på nyåret. Det seneste tidspunktet for solnedgang i Norge er like før jonsok, da solen går ned klokken 22:44 i Oslo, klokken 23:11 i Bergen og klokken 23:38 i Trondheim (klokkeslett etter sommertid). Tromsø har midnattssol fra 17. mai.

Denne tiden på døgnet må ikke forveksles med skumring da det blir mørkt etter at solen er gått ned.

Når solen står lavt på himmelen får solstrålene lengre vei gjennom atmosfæren, og lyset blir rødlig. Fargene i lyset har ulik bølgelengde og brytes og spres ulikt. Mens de blå fargene bøyes vekk, vil de røde og gule, som brytes minst, nå fram til oss. Partikler, vann, iskrystaller og forurensning i atmosfæren spiller inn på hvor sterke fargene på himmelen blir.


File:Sunset in Ålesund - Norway - Landscape photography (20077315963).jpg|Ålesund ved solnedgang. 
File:Sunset Mammatus mammatocumulus clouds Evening light Red Pink Blue Skyscape Bekkevika Tjøme Tjoeme Norway 2021-03-20 Solnedgang Rødlig kveldslys kuleskyer Strand Skjær Langvika Lavvann Nakne trær Vår Distorted panorama IMG 5883.jpg|Solnedgang over Tønsbergfjorden, sett fra Tjøme. Det rødlige sollyset farger landskap og skyer.



## Se også
* Soloppgang

## Referanser




## Eksterne lenker
* 
* Kalkulator for utregning av lengden på skumringen 
* Formler for utregning av tiden for skumringen
BMW E53

**BMW E53** var først generasjon av BMWs SUV-modell X5 og lansert i 2000, og var BMWs første bil i dette segmentet. Bilen produseres i USA, og var USAs mest eksporterte bilmodell i 2004. Den ble avløst av BMW E70.

## Referanser
BMW Z8

**BMW Z8** er en BMW-modell produsert i perioden 2000–2003.

BMW Z8 er en eksklusiv BMW-roadster i millionklassen som bygdes i kun 5 000 eksemplarer. På samme måte som Z3, har den linjer fra historiske sportsbiler fra BMW.

## Referanser


## Eksterne lenker
*
Riff

**Riff** er en instrumental kort melodifrase som gjerne gjentas flere ganger i en sang. Uttrykket oppsto blant jazzmusikere i 1920-årene.

Riff kan enten bestå av en akkordprogresjon, en melodisk ostinatofigur, et rytmisk mønster eller en melodifrase. Enkelte gode riff blir standardisert til allemannseie og brukes ofte med mindre variasjoner i en rekke komposisjoner.

Vi finner riff brukt i jazz, rock, latinmusikk, funk, m.m. Selv i klassisk musikk kan en snakke om riff, for eksempel i Maurice Ravels Boléro.

## Definisjoner
David Brackett definerte i 1999 riff som en kort melodisk frase, mens Richard Middleton samme år beskrev riff som en kort rytmisk, melodisk eller harmonisk figur gjentatt for å gi en strukturell ramme. Ricky Rooksby slår derimot i 2002 fast at et riff er en kort, gjentatt, lett gjenkjennelig musikalsk frase, ofte spilt dypt på gitar, for å gi rocken energi og spenning.

## Eksempler
De mest vanlige er i moderne musikk riff spilt på sologitar, som i «You Really Got Me» med The Kinks (Dave Davies), «Satisfaction» og «Jumpin' Jack Flash» med The Rolling Stones (Keith Richards), «Stairway To Heaven» med Led Zeppelin (Jimmy Page) og «Smoke on the Water» med Deep Purple (Ritchie Blackmore).

Enkelte ganger er det bassgitaren som står for riffet, og eventuelt dobles stemmen av sologitaren, som i «Riot in Cell Block #9» med The Robins, «Jailhouse Rock» med Elvis Presley (Bill Black), «Come Together» med The Beatles (Paul McCartney), «Dancing in the Moonlight» med Thin Lizzy (Phil Lynott) og «Sunshine of Your Love» med The Cream (Jack Bruce).

Riff kan spilles på andre instrumenter også, for eksempel på saksofon, som i «Thriving on a Riff» med Charlie Parker eller på trompet som i «One Note Samba» med Dizzy Gillespie.

## Referanser


## Eksterne lenker
*
Páfos

**Páfos** (gresk: *Πάφος*, *Páfos*; tyrkisk: *Baf*) er en kystby og kommune på sydvestsiden av Kypros. Páfos er det mytiske fødestedet til Afrodite, den greske gudinnen for skjønnhet, kjærlighet og elskov. I gresk-romersk tid var byen øyas hovedstad, og den er kjent for restene av den romerske guvernørens palass hvor den rike, vakre mosaikken er en hovedattraksjon. Et annet kjent sted av arkeologisk betydning er *Kongegravene*. Apostelen Paulus besøkte byen i det første århundre.

Dagens Páfos har utviklet seg fra en liten landsby til en stor by basert på lettindustri og voksende turisme. Kystområdene er tilrettelagt for turisme, med mange store og små hoteller og leilighetsbygg. Byen har en liten havn og en øvre by i nord hvor store butikker, kontorer og byadministrasjonen holder til.

Den danske kongen Erik Eiegod var på valfart til det hellige land med sin dronning Bodil da han døde og ble gravlagt i Páfos i 1103. Rauf Denktaş som lenge tjenestegjorde som leder for det tyrkisk-kypriotiske samfunnet, ble født i Páfos.

Páfos er nevnt i Shakespeares komedie *[[Stormen]]* i akt IV, scene i.

## Opphavsmyte
Opphavsmyten, selv byens navn, er knyttet til gudinnen, da den eponymiske Páfos var sønn av Pygmalion som skapte et kultbilde av Afrodite som ble gjort levende av gudinnen selv til en kvinne som senere fikk navnet til havnymfen Galatea («den melkehvite»).

Forfatteren av ''Bibliotheke'', en hellenistisk encyklopedi av myter, har en genealogi. Pygmalion ble så betatt av Afrodites kultbilde at han fjernet statuen fra tempelet og fikk den plassert i sitt palass. Gudinnens *[[daimon]]* inntok statuen, og den levende Galatea fødte Pygmalion en sønn, Páfos, og en datter, Metharme. Kinyras, kanskje en sønn av Páfos, men kanskje også den suksessrike frieren til Metharme, og grunnla en by under beskyttelse av Afrodite og bygde et stort tempel for gudinne der. I henhold til en annen legende, bevart av Strabon, skjønt denne teksten varierer, ble byen grunnlagt av amasoner.

## Referanser


## Eksterne lenker
* 
* Páfos bys nettsted
* Mark Moxons guide til Páfos
* UNESCO World Heritage Centre – Paphos
BMW X5

**BMW X5** (1999–) er et 5-dørs firehjulsdrevet SUV (kjøretøy) fra tyske BMW. Dette var fabrikkens første bil i dette markedssegmentet (senere kom BMW X3, BMW X6 og BMW X1).

Bilen bygges i Spartanburg i Sør-Carolina, og Toluca i Mexico, fra 2009 også ved Avtotor i russiske Kaliningrad.

**E53** (2000–2006) kom med bensin- og dieselmotorer, den minste på 3 liter og omkring 180 hk.  Firehjulsdriften var fast 62/38, noe de arvet fra Range Rover som BMW eide. Dette ble i 2004 erstattet med BMWs egen **xDrive**, et AWD system med variabel fordeling fram- og bakhjul.

**E70** (2007–2013) kom med **iDrive** for styring av radio og CD, og var BMWs første med **FlexRay** for styring av buss. Den gamle 6-trinns automatgir (*Steptronic*) kunne fra 2011 erstattes med 8-trinns automatgir fra ZF Friedrichshafen AG, eventuelt superutgaven **X5M** med 555 hk fra 2009.

**F15** (2013–2018) bygges også i Egypt og i Thailand.  BMWs første **eDrive** (plug-in hybrid) ble 40e (2016), som også ble den første utstyrt med ZF Friedrichshafen AGs 8-trinns plugginnkasse.

**G05** (2018–)


2002 BMW X5 Sport Automatic 4.4 Front.jpg|E53
2002 BMW X5 Sport Automatic 4.4 Rear.jpg|E53
2007-2008 BMW X5 (E70) 3.0d 01.jpg | E70
2007-2008 BMW X5 (E70) 3.0d 02.jpg | E70
2016 BMW X5 xDrive40d M Sport Automatic 3.0 Front.jpg | F15
2016 BMW X5 xDrive40d M Sport Automatic 3.0 Rear.jpg | F15
2019 BMW X5 M50d Automatic 3.0 Front.jpg | G05
2019 BMW X5 M50d Automatic 3.0 Rear.jpg | G05
BMW eDrive plug of BMW X5 eDrive in BMW-Museum in Munich, Bayern.JPG | X5 40e under lading


## Referanser
Terminator (astronomi)

**Terminatoren** er grensen mellom den belyste og mørke delen av et himmellegeme, som lettest kan bli sett på månen.

Ved å studere terminatoren kan man få informasjon om himmelkroppen, for eksempel tyder en uklar terminator på nærværet av en atmosfære.
BMW Z4

**BMW Z4** (2002–) er en liten to-seters sportsbil fra BMW, dog større enn forgjengeren BMW Z3.

Første utgave (2003–09) ble tegnet av Chris Bangle og kom som roadster (E85) og coupe (E86, 2006–09) med fast metalltak.  "M" var den kraftigste. Tøytaket kunne felles bak, eventuelt byttes med nedfellbart metalltak. Den ble bygget i Spartanburg County i Sør-Carolina, rundt 180 000 roadster og 17 000 coupe.

Andre utgave (E89, 2009–16) var tegnet av  Juliane Blasi (utvendig) and Nadya Arnaout (interiør). Den hadde kun nedfellbart metalltak, kunne ikke fås som coupe eller som "M". Rundt 15 til 20 ble solgt årlig i Norge. Den ble bygget i tyske Regensburg, den siste av rundt 115 000 bygd, var en sDrive 35is.

Tredje utgave (2018–) kommer kun med tøytak og bygges på samme plattform som Toyota Supra.


BMW Z4 3.0i (5699692955).jpg | E85
BMW Z4 M Roadster back.jpg | E85 Z4M
BMW Z4 Coupé rear.JPG | E86
2nd BMW Z4 -- 07-11-2012.JPG | E89 
2011 BMW Z4 (5484084908).jpg | E89
BMW_Z4_Concept.jpg | Z4 konsept (2017)
BMW Z4 sDrive 30i Monaco IMG 1224.jpg | G29


Z4 Roadster:
* 2,0&nbsp;l, rekkefirer 110&nbsp;kW (150&nbsp;hk), 200&nbsp;Nm, 0–100&nbsp;km/t på 8,2 sekunder
* 2,2&nbsp;l, rekkesekser 125&nbsp;kW (170&nbsp;hk), 210&nbsp;Nm, 0–100&nbsp;km/t på 7,7 sekunder
* 2,5&nbsp;l, rekkesekser 141&nbsp;kW (184&nbsp;hk), 245&nbsp;Nm, 0–100&nbsp;km/t på 7,0 sekunder
* 3,0&nbsp;l, rekkesekser 170&nbsp;kW (231&nbsp;hk), 300&nbsp;Nm, 0–100&nbsp;km/t på 5,9 sekunder
* 3,2&nbsp;l, rekkesekser (343&nbsp;hk)

Z4 Coupé:
* 2,5&nbsp;l, rekkesekser 141&nbsp;kW (184&nbsp;hk), 245&nbsp;Nm, 0–100&nbsp;km/t på 7,0 sekunder
* 3,0&nbsp;l, rekkesekser 170&nbsp;kW (231&nbsp;hk), 300&nbsp;Nm, 0–100&nbsp;km/t på 5,9 sekunder
* 3,2&nbsp;l, rekkesekser (343&nbsp;hk)

Rekkeseksermotoren som sitter i E46 M3  benyttes også i Z4 med betegnelsen *Z4 M*.

## Referanser


## Eksterne lenker
*
Sinope

**Sinop ** eller **Sinope** kan vise til:
*Sinope var en oldtidsby ved Svartehavet, i Galatia-regionen, dagens Sinop (Tyrkia).
*Sinop (provins) er en provins i det nordlige Tyrkia med samme navn som provinsens hovedstad. 
*Sinope (mytologi) i gresk mytologi, datter av Asopus og eponym for Sinop.
*Sinope (måne) er en av Jupiters måner. 
*Byen Sinop (Mato Grosso) i Brasil.
Himmellegeme

**Himmellegeme** eller **himmelobjekt** er et legeme i verdensrommet. Disse er naturlige forekommende fysiske enheter som eksisterer i det observerbare universet.I astronomi brukes begrepene objekt og legeme ofte om hverandre. Eksempler på himmellegeme er:

*Asteroide
*Galakse (for eksempel Melkeveien hvor vårt solsystem hører hjemme)
*Komet (for eksempel Hale-Bopp)
*Meteor
*Naturlig satellitt (for eksempel månen)
*Planet (for eksempel jorden)
*Stjerne (for eksempel solen)
*Stjernetåke (for eksempel Kattøyetåken)

## Referanser


## Eksterne lenker
*
Det hvite råd

**Det hvite råd**, også kalt De vises råd, ble opprettet av istarene og alvene i den tredje tidsalder for å kontrollere den økende makten til Sauron. Rådet var ledet av Sarumann «den hvite», til han allierte seg med Sauron. Da tok Gandalv «den grå» (senere «den hvite») over Sarumanns plass som leder. Noen medlemmer av det hvite råd er: istarene, Elrond og Galadriel
Pan & scan

«**Pan & scan**» er en teknikk ved siden av letterbox som benyttes for å redusere bredden på bredformatsfilmer og beholde bildets korrekte proporsjoner slik at de passer i bilderuten på et fjernsyn med sideforhold 4:3.

I stedet for å legge på en sort strek over og under bildet blir filmen beskåret til å passe formatet på tv-en. Dette fører til at en stor del av informasjonen i bildekomposisjonen går tapt, noe som igjen har ført til debatt bland regissører om denne teknikken bør brukes.

Bildet i widescreen- og cinemascope-filmer er fra 1,66 til 2,35 ganger bredere enn det er høyt, mens et vanlig fjernsyn er bare 1,33:1 (bredde/høyde). Dette løses i «pan & scan»-prosessen ved at kantene på bildet kappes av, slik at opptil 45 prosent av informasjonen forsvinner.

En del regissører føler at dette ødelegger deres visjon og bildekomposisjon, og Sydney Pollack saksøkte i 1997 dansk fjernsyn fordi de hadde vist en slurvete «pan & scan»-versjon av hans film *[[Tre dager for Condor]]*. Retten fant at selskapet hadde «lemlestet» filmen og undergravd hans arbeidsintegritet, men Pollack tapte saken på en formalitet.

Alternativt kan bildet vises i sin hele bredde med svarte felter over og under, såkalt letterbox («brevsprekk»-format).

## Referanser


## Se også
*Letterbox
*Anamorfisk bredformat
*Bredformat

## Eksterne lenker
* Liste over vanlige proporsjoner hos IMDb